অমরনাথ যাত্রায় যাবেন? আগে এই পদ্ধতিতে করুন রেজিস্ট্রেশন

ওয়েব ডেস্ক: প্রতিকূল আবহাওয়া, পাহাড়ি পথ এবং জঙ্গি হানার আশঙ্কা সত্ত্বেও প্রতিবছর হাজার হাজার ভক্ত অমরনাথ ধামের উদ্দেশে যাত্রা (Amarnath Yatra 2025) করেন। সেই ধারাবাহিকতা বজায় রেখে চলতি বছরও শুরু হল পবিত্র অমরনাথ যাত্রার নাম নথিভুক্তির (Amarnath Yatra Registration) প্রক্রিয়া। সোমবার থেকে শুরু হয়েছে এই রেজিস্ট্রেশন। শ্রীঅমরনাথ তীর্থ বোর্ড-এর (Shri Amarnath Tirtha Board) পক্ষ থেকে জানানো হয়েছে, আগামী ৩ জুলাই থেকে শুরু হবে অমরনাথ যাত্রা, যা চলবে ৯ আগস্ট পর্যন্ত। অর্থাৎ, এবার ৩৭ দিন ধরে চলবে এই তীর্থযাত্রা।

জম্মু ও কাশ্মীরের (Jammu & Kashmir) ৩৮৮০ মিটার উচ্চতায় অবস্থিত অমরনাথ গুহায় বরফে গঠিত শিবলিঙ্গ দর্শনের জন্য প্রতিবছর হাজার হাজার ভক্তের ঢল নামে। আর এখন অমরনাথ যাত্রায় অংশগ্রহণের জন্য নাম নথিভুক্ত করা বাধ্যতামূলক। রেজিস্ট্রেশন করা যাবে অনলাইন কিংবা অফলাইন- দুই পদ্ধতিতেই। যাত্রীদের বয়স ও স্বাস্থ্য পরিস্থিতির পর্যালোচনার পরই মিলবে তীর্থযাত্রার অনুমতি। নিরাপত্তা এবং প্রাকৃতিক দুর্যোগের আশঙ্কার কথা মাথায় রেখে প্রতিদিন সর্বাধিক ১৫ হাজার যাত্রীকেই অনুমতি দেওয়া হবে।

আরও পড়ুন: ই-মেলে রাম মন্দির উড়িয়ে দেওয়ার হুমকি! যোগীরাজ্যে হুলুস্থুল কাণ্ড

অনলাইনে অমরনাথ যাত্রার জন্য নাম নথিভুক্তির পদ্ধতি:

১. প্রথমে সার্চ ইঞ্জিন থেকে শ্রীঅমরনাথ তীর্থ বোর্ডের অফিসিয়াল পোর্টালে প্রবেশ করতে হবে।

২. হোম পেজে থাকা ‘Online Services’ ট্যাবে ক্লিক করে ‘Yatra Permit Registration’ অপশন বেছে নিতে হবে।

৩. যাত্রার গাইডলাইন পড়ে ‘I Agree’ বোতামে ক্লিক করতে হবে।

এরপর ‘Register’ বোতামে ক্লিক করে ব্যক্তিগত তথ্য যেমন – নাম, ঠিকানা, যাত্রার সম্ভাব্য তারিখ, আধার নম্বর, মোবাইল নম্বর, পাসপোর্ট সাইজ ফটো এবং স্বাস্থ্য পরীক্ষার শংসাপত্র জমা দিতে হবে।

৫. মোবাইল নম্বর যাচাইয়ের জন্য একটি ওটিপি পাঠানো হবে।

৬. আবেদন গ্রহণ হলে ঘণ্টাখানেকের মধ্যে পেমেন্ট লিঙ্ক পাঠানো হবে।

৭. ২২০ টাকা রেজিস্ট্রেশন ফি জমা দিলে মিলবে যাত্রার অনুমোদন ও পারমিট ডাউনলোডের সুযোগ।

দেখুন আরও খবর:

The post অমরনাথ যাত্রায় যাবেন? আগে এই পদ্ধতিতে করুন রেজিস্ট্রেশন first appeared on KolkataTV.